Српски језик и књижевност

Наставна област: Гласовне промене

Наставна јединица: Непостојано а

**Непостојано а**

Непостојано а такав је самогласник који се у једним облицима неке речи појављује, а у другим облицима исте те речи се губи.

Номинатив: писАц писци

Генитив: писца писАца

Датив: писцу писцима

Акузатив: писца писце

Непостојано а најчешће се јавља у следећим облицима:

- у номинативу једнине и генитиву множине неких именица мушког рода као у примеру изнад

 једнина: пАс, пса, псу, пса

множина: пси, пПса, псима, псе

- у облику генитива множине неких именица женског и средњег рода:
Номинатив: девојка девојке писмо писма

Генитив: девојке девојАка писма писАма

Датив: девојци девојкама писму писмима

- у облику номинатива једнине придева мушког рода:

 једнина: добАр, добра, добро множина: добри, добре, добра

- у предлозима: с – са; к – ка а је непостојано. Облици са а и без а су равноправни. Облик са а користи се кад предлог стоји испред речи која почиње истим или сличним сугласником: лакше је изговорити са сестром него с сестром, лакше је изговорити ка кући него к кући. Остали предлози: низ-низа (низ страну – низа страну; уз зид- уза зид; кроз стену – кроза стену...)
Напомена: Пошто је ово а непостојано, ови предлози без а никад се не пишу са апострофом.

 Правилно: с/са пажњом; с/са апострофом Неправилно: с' пажњом; с' апострофом

**Вежба**: У низу речи подвуци оне у чијој промени запажаш непостојано а:
 момак јунак остатак барјак састанак простак ожиљак сељак дивљак пристанак